Diari Oficial de la Generalitat Valenciana


Sumari del DOGV 2966, del 08-04-1997 (1997/5778)

Bases que han de regir per a cobrir una plaça de traductor lingüístic. [5778)
-----------------------------------------------------------------------------

### Dades del document

Número de DOGV
:   2966

Data del DOGV
:   08-04-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/5778


Data del document
:   05-02-1997

Organisme emissor
:   Ajuntament de Cocentaina

Tipus de document
:   Anunci

Descriptors 

:   * Cocentaina
    * administració local
    * concurs administratiu
    * lingüística

Ajuntament de Cocentaina. Bases que han de regir per a cobrir una plaça de traductor lingüístic.  
CONVOCATÒRIA [97/C5778]  
El Ple de l'Ajuntament, en sessió del dia 30 de gener de 1997, va aprovar la convocatòria i les bases d'una plaça de traductor lingüístic. Les bases transcrites literalment diuen:  
«Bases que han de regir per a cobrir una plaça de traductor lingüístic  
Primera. Objecte de la convocatòria  
1. És objecte de la convocatòria la provisió en propietat, mitjançant el sistema selectiu de concurs oposició lliure, d'una plaça de traductor lingüístic, pertanyent a l'oferta d'ocupació pública per a 1996, enquadrada en l'escala d'administració especial, subescala B), dotada amb el sou corresponent al grup B, dues pagues extraordinàries, triennis i altres emoluments que pertoquen d'acord amb la legislació vigent i acords municipals.  
- Funcions a desenvolupar:  
a) Promoure l'ús del valencià en els diferents àmbits i actuacions municipals.  
b) La programació i realització de campanyes municipals de sensibilització i promoció de l'ús del valencià i de normalització lingüística.  
c) La realització d'activitats que fomenten l'ús del valencià en àmbits específics com els esports, comerç, joventut, temps lliure, associacions cíviques, etc., per a la qual cosa dinamitzarà i impulsarà l'ús del valencià i col·laborarà en l'organització d'activitats o en la prestació de serveis de les regidories d'Esports, Joventut, Cultura, Educació, Promoció Socioeconòmica i altres.  
d) Promoure la normalització lingüística i coordinar-ne l'aplicació.  
e) Dinamitzar i impulsar l'ús del valencià a l'interior de l'Ajuntament i aportar assessorament en els aspectes lingüístics i de llenguatges específics.  
f) La traducció i correcció de textos de les publicacions i de tots aquells texts que hagen de tenir una àmplia difusió, i altres que s'estimen necessaris.  
g) Organitzar cursos d'ensenyament de valencià per a funcionaris, empleats públics i població adulta no escolaritzada.  
h) Proposar i realitzar totes les diligències necessàries perquè la presència del valencià al carrer siga tant o més visible que la del castellà, d'acord amb el predomini majoritari del valencià a la nostra ciutat.  
i) Promoció cultural i col·laboració amb les regidories de Cultura i Educació.  
j) Donar un servei públic d'assessorament legal i administratiu en assumptes de dret lingüístic.  
1.1 Publicitat de la convocatòria.  
La convocatòria s'anunciarà en el Butlletí Oficial de la Província i en el Diari Oficial de la Generalitat Valenciana, i es farà pública al tauler d'edictes de la corporació, i se n'inserirà un extracte en el Butlletí Oficial de l'Estat.  
Segona. Condicions dels aspirants  
Per a prendre part en l'oposició, serà necessari:  
2.1. Condicions generals.  
2.1.1 Posseir la nacionalitat espanyola, o tenir la d'algun dels estats membres de la Unió Europea, d'acord amb el que disposa la Llei 17/1993, de 23 de desembre, nacionalitat que haurà de ser acreditada.  
2.1.2 Tenir complits 18 anys d'edat i no excedir d'aquella en què falten menys de 10 anys per a la jubilació forçosa per edat fixada per als funcionaris públics.  
2.1.3 Estar en possessió del títol de:  
- Mestre o professor de EGB o complir les condicions requerides per a obtenir-lo en la data en què acabe el termini de presentació d'instàncies.  
- O tenir aprovats els tres primers cursos de les següents llicenciatures:  
- Llicenciat en Lingüística.  
- Llicenciat en Filologia Hispànica.  
- Llicenciat en Pedagogia.  
- Llicenciat en Filosofia i Ciències de la Educació.  
- Llicenciat en Filosofia i Lletres.  
- Llicenciat en Ciències de la Educació.  
- Llicenciat en Filologia Catalana.  
- Llicenciat en Filologia (secció Filologia Catalana) o llicenciat en Filosofia i lletres.  
- Llicenciat en Geografia i Historia.  
Aquests títols s'acreditaran mitjançant un certificat acadèmic expedit per la universitat corresponent.  
- Del Certificat de Grau Superior de Coneixements de Valencià de la Junta Qualificadora de Coneixements de Valencià (o certificats equivalents, segons estableix l'Ordre de 22 de maig de 1989).  
2.1.4 No trobar-se inhabilitat penalment per a l'exercici de funcions públiques.  
2.1.5 Posseir la capacitat física i psíquica necessària per a l'exercici de les funcions pròpies del càrrec.  
2.1.6 No haver sigut separat mitjançant expedient disciplinari del servei de qualsevol de les administracions públiques.  
2.2 Nacionals de països comunitaris.  
Pel que fa als nacionals d'altres països de la Unió Europea, caldrà tenir en compte el que s'estableix en l'article 48.4 del Tractat CE i disposicions que el despleguen; i allò disposat en la Llei 17/1993, de 23 de desembre.  
2.3 Equivalència de títols.  
Correspon a l'autoritat acadèmica competent declarar l'equivalència de títols.  
Els títols estrangers hauran d'estar degudament convalidats en la data d'acabament del termini de presentació d'instàncies.  
Tercera. Instàncies  
3.1 Presentació d'instàncies.  
Les instàncies en què se sol·licite prendre part en el concurs oposició, es dirigiran al president de la corporació i s'hauran de presentar en el Registre General d'aquesta, durant el termini de 20 dies naturals, comptat a partir de l'endemà de la publicació de l'extracte de la convocatòria en el Butlletí Oficial de l'Estat.  
Les instàncies també podran presentar-se en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú i hauran d'adjuntar els documents acreditatius dels mèrits al·legats mitjançant original o fotocòpia compulsada.  
Junt amb la instància i els altres documents al·legats com a mèrits caldrà presentar una memòria, programa o pla de treball de les funcions a desenvolupar pel funcionari que ocupe la plaça i sobre la normalització i dinamització lingüística en l'Ajuntament de Cocentaina i altres activitats que puga organitzar l'Ajuntament.  
Els opositors manifestaran en la instància que reuneixen totes les condicions que s'exigeixen en la base segona, referides a la data en què acabe el termini de presentació de sol·licituds, havent de mantenir-se aquests requisits al llarg de tot el procés selectiu, durant el qual, en qualsevol moment, podran ser requerits els interessats per a efectuar les comprovacions oportunes, i que es comprometen a prestar el preceptiu jurament o promesa.  
3.2 Taxes per drets d'examen.  
En el moment de presentar la sol·licitud, s'adjuntarà a aquesta el resguard d'haver ingressat en la caixa municipal la quantitat de 2.400 pessetes en concepte de taxes per drets d'examen.  
Aquestes taxes es faran efectives en la Tresoreria Municipal.  
El no-pagament dels drets d'examen, o el fet de no aportar el justificant de l'ingrés, o no especificar a quina prova selectiva correspon, donarà lloc a l'exclusió de l'aspirant en la resolució per la qual s'aprova la relació d'aspirants admesos i exclosos.  
3.3 Bonificació.  
Les quotes objecte d'aquesta taxa es veuran reduïdes en un 90% de l'import per a aquells que es troben en situació de desocupació, sense percepció de cap subsidi per aquest motiu, en el moment de presentar la sol·licitud de participació a les proves selectives, havent d'acreditar-se per mitjà d'un certificat de l'Institut Nacional d'Ocupació (INEM), que es presentarà conjuntament amb la sol·licitud.  
Quarta. Admissió d'aspirants  
4.1 Relació d'aspirants.  
Finalitzat el termini reglamentari de presentació de sol·licituds, la Presidència de la corporació farà pública la llista provisional d'aspirants admesos i exclosos, en el Butlletí Oficial de la Província i al tauler d'edictes de la corporació, i concedirà un termini de 10 dies hàbils per a esmenar el defecte que haja motivat l'exclusió o realitzar les al·legacions que es consideren oportunes, que seran acceptades o rebutjades en la resolució per la qual s'aprova la llista definitiva, que serà feta pública en la forma indicada  
4.2 Seran causes d'exclusió, a més de les ja assenyalades:  
- No reunir algun dels requisits a què es refereix la base segona.  
- L'omissió de la firma en la sol·licitud.  
- L'omissió en la sol·licitud del número de document nacional d'identitat.  
Cinquena. Tribunal qualificador  
La composició serà la següent:  
5.1 Composició.  
- President: el de la corporació o membres d'aquesta en qui delegue.  
- Vocals:  
· Un representant de l'administració autonòmica valenciana.  
· Un representant de la Direcció General d'Ordenació, Innovació Educativa i Política Lingüística.  
· Un regidor de cada grup municipal.  
· Un representant dels treballadors.  
· Dos tècnics especialitzats designats per la corporació.  
- Secretari: el de la corporació o funcionari en qui delegue.  
5.2 Suplents.  
El tribunal quedarà integrat a més pels suplents respectius.  
5.3 Designació i publicitat.  
La designació dels membres del tribunal es farà pública en el Butlletí Oficial de la Província i al tauler d'edictes de la corporació.  
La publicació de la composició nominativa es farà 15 dies abans, com a mínim, del començament de la realització de les proves.  
5.4 Constitució i actuació.  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.  
5.5 Assessors tècnics.  
Quan la natura de les proves ho requerisca podran designar-se assessors especialistes, que col·laboraran amb el tribunal exercint l'especialitat tècnica respectiva.  
5.6 Abstencions i recusacions:  
Hauran d'abstenir-se de formar part dels òrgans de selecció de personal, notificant-ho a l'Alcaldia:  
- Qui es trobe inclòs en algun dels supòsits a què es refereix l'article 28.2 de la Llei 30/1992.  
Així mateix, els aspirants podran recursar-los en la forma que estableix l'article 21 de l'esmentada llei.  
5.7 Actes.  
De cada sessió, el secretari n'estendrà una acta, on es faran constar les qualificacions dels exercicis i també les incidències i les votacions que es produïsquen. Les actes numerades i rubricades constituiran l'expedient, que reflectirà el procés selectiu dut a terme.  
Sisena. Començament i desenvolupament de les proves.  
6.1 Actuació dels aspirants.  
L'ordre d'actuació dels aspirants, en exercicis que no es puguen realitzar conjuntament, l'iniciaran aquells el primer cognoms dels quals comence per la lletra que quede establida mitjançant un sorteig realitzat a l'efecte.  
Els opositors, que hauran d'acudir a les proves proveïts del document nacional d'identitat, seran convocats per a cada exercici en crida única, llevat de casos fortuïts o de força major, degudament justificats i apreciats lliurement pel tribunal.  
6.2 Dates d'examen.  
El dia, hora i local en què hauran de tenir lloc els exercicis es faran públics en el Butlletí Oficial de la Província 15 dies abans del començament.  
Al final de cada exercici el tribunal farà saber als opositors el lloc i moment d'inici del següent exercici.  
Entre la conclusió d'un exercici o prova i el començament del següent, no transcorrerà un període de temps inferior a 72 hores ni superior a 45 dies naturals.  
Es podran modificar aquests terminis, estant-hi d'acord el tribunal, si la totalitat dels aspirants concurrents presta el seu consentiment, per escrit, perquè es modifiquen.  
Setena. Exercicis de l'oposició  
7.1 Caràcter i contingut dels exercicis.  
Els exercicis de l'oposició seran tres de caràcter obligatori i eliminatori.  
- Primer:  
Escrit. Tindrà dues parts:  
· Primera part: de caràcter obligatori. Realització d'un test sobre coneixements de l'annex I.  
· Segona part: redacció de dos temes elegits pel tribunal dels que configuren l'annex II.  
Es qualificarà de 0 a 10 punts.  
- Segon:  
Oral. Eliminatori, obligatori i qualificable de 0 a 10 punts. Consistirà en l'exposició d'un dels temes de la segona part del primer exercici i d'un altre tema elegit a l'atzar dels que formen l'annex III.  
- Tercer:  
Pràctic. Obligatori i eliminatori. Consistirà en una prova pràctica relacionada amb tasques administratives i el procés informàtic d'aquestes.  
7.2 Minusvalideses.  
Als aspirants amb minusvalideses que ho sol·liciten en la instància amb sol·liciten prendre part en la convocatòria, el tribunal els facilitarà les adaptacions possibles de temps i mitjans per a la realització de les proves.  
A aquest efecte, indicaran així mateix en la instància el tipus d'adaptacions que necessiten que, en cap cas, menyscabaran els nivells de coneixement exigibles per a superar les proves.  
- Fase de concurs:  
La puntuació dels mèrits al·legats documentalment pels aspirants en el moment de la presentació de la instància es farà per a aquells que hagen superat els tres exercicis de la fase d'oposició.  
1. Fins a 2 punts per la memòria o programa presentats.  
2. Titulacions (llicenciatures, diplomatures, doctorats i especialitats de la Junta Qualificadora). Es valoraran sempre que no constituïsquen un requisit per a l'accés a la plaça i tinguen relació directa amb les funcions del lloc convocat. Màxim: 1 punt.  
3. Cursos: es valorarà amb un màxim de 3 punts l'assistència a cursos organitzats per centres oficials que tinguen relació directa amb el lloc convocat i a raó de 0,5 punts per cada curs amb una duració mínima de 10 hores.  
4. Experiència professional.  
- Es valorarà fins a un màxim de 3 punts l'experiència impartint cursos de valencià que hagen tingut almenys una duració de 70 hores.  
- Fins a un màxim d'1 punt per treballs realitzats com a traductor o dinamitzador. S'acreditarà mitjançant contracte de treball o certificat oficial.  
Vuitena. Qualificació de les proves selectives  
8.1 Qualificació.  
Els membres del tribunal qualificaran els exercicis de l'oposició, amb puntuació de 0 a 10 punts, sent-ne eliminats els aspirants que no assolisquen un mínim de 5 punts en cada un d'ells.  
8.2 Publicitat.  
Les qualificacions de cada exercici es faran públiques al tauler d'edictes de la Secció de Personal, el mateix dia en què s'acorden, junt amb l'acta estesa a aquest efecte.  
8.3 Qualificació definitiva.  
L'ordre de la qualificació definitiva serà el resultant de la suma total de punts obtinguts en les proves realitzades.  
8.4 Igualtat en la qualificació.  
En cas d'empat s'acudirà per a dirimir-lo a la major puntuació assolida en cada un dels exercicis, que s'aplicaran successivament en l'ordre en que hagen sigut realitzats. En altre cas, es decidirà mitjançant un sorteig en presència dels aspirants afectats.  
Novena. Relació d'aprovats, presentació de documents i nomenament  
9.1 Relació d'aprovats.  
Acabada la qualificació dels aspirants, el tribunal publicarà la relació d'aprovats per ordre de puntuació, en la qual aquests no poden depassar el nombre de places convocades, i elevarà l'esmentada relació a la Presidència de la corporació, perquè formule la corresponent proposta de nomenament.  
Al mateix temps, remetrà a aquesta autoritat l'acta de l'última sessió, en què hauran de figurar per ordre d'actuació tots els opositors que, havent superat totes les proves, excediren el nombre de places convocades.  
9.2 Presentació de documents.  
Els opositors proposats presentaran en la Secretaria d'aquest Ajuntament, dins del termini de 20 dies naturals, comptats a partir de la publicació de la llista d'aprovats, els documents acreditatius de les condicions que per a prendre part en l'oposició s'exigeixen en la base segona, que són:  
9.2.1 Fotocòpia del document nacional d'identitat, acompanyada de l'original per a la compulsa.  
9.2.2 Còpia autenticada o fotocòpia (acompanyada de l'original per a la compulsa) d'algun dels títols a què es refereix el punt 2.1.3 d'aquestes bases. Si aquest document s'ha expedit després de la data en que va acabar el termini de presentació d'instàncies, caldrà justificar el moment en què van concloure els estudis.  
9.2.3 Certificat acreditatiu de no patir cap malaltia o defecte físic que impossibilite el normal exercici de la funció. Aquest certificat haurà de ser expedit per un metge, que sotmetrà l'aspirant a les proves de determinació que considere convenients.  
Els aspirants amb minusvalidesa acreditaran els requisits d'estar afectat per una discapacitat de grau igual o superior al 33% i ser compatibles amb les funcions pròpies del lloc, mitjançant un certificat expedit pel Centre Base d'Orientació, Diagnòstic i Tractament de la Conselleria de Treball i Afers Socials o d'un altre organisme amb igual competència en la matèria.  
9.2.4 Declaració jurada de no haver sigut separat mitjançant expedient disciplinari del servei de qualsevol administració pública, ni trobar-se inhabilitat per a l'exercici de funcions públiques.  
9.3 Exempcions.  
Els opositors que tinguen la condició de funcionaris públics estaran exempts de justificar documentalment les condicions i requisits ja demostrats per a obtenir l'anterior nomenament, havent de presentar un certificat del ministeri, corporació local o organisme públic de què depenguen, que acredite la seua condició i totes les circumstàncies que consten en el seu expedient personal.  
9.4 Nacionals de països comunitaris.  
Els aspirants d'altres països comunitaris aportaran, a més, els requisits a què es refereix la Llei 17/1993, de 23 de desembre, sobre l'accés a determinats sectors de la funció pública dels nacionals dels altres estats membres de la Unió Europea.  
9.5 Pèrdua del dret al nomenament.  
Els que, dins del termini indicat i excepte causes de força major, no presenten la documentació o tot i presentar-la no reunisquen els requisits exigits o incórreguen en falsedat, no podran ser nomenats, i quedaran anul·lades totes les seues actuacions, sense perjudici de la responsabilitat en què pogueren haver incorregut per falsedat en la instància. En aquest cas, la proposta del tribunal es considerarà realitzada en favor dels que havent superat totes les proves s'ajusten al nombre de places convocades, atorgant l'Alcaldia els corresponents nomenaments.  
9.6 Presa de possessió.  
Una vegada aprovada la proposta per l'Alcaldia, els opositors nomenats hauran de prendre possessió en el termini de 30 dies hàbils, a comptar de l'endemà de la notificació del nomenament. Si no prenen possessió en el termini assenyalat, sense causa justificada, quedaran en la situació de cessants, podent aleshores l'Alcaldia nomenar als que van superar totes les proves i s'ajusten al nombre de places convocades, després de la presentació de la documentació preceptiva, considerant-se aleshores feta la proposta de nomenament pel tribunal qualificador en favor d'aquests.  
9.7 Jurament.  
En l'acte de la presa de possessió, el funcionari nomenat haurà de prestar jurament o promesa, d'acord amb la fórmula establida en l'article 31.c del Decret Legislatiu de 20 de març de 1991 del Consell de la Generalitat Valenciana.  
Deu. Incidències  
El tribunal queda facultat per a resoldre els dubtes que es presenten i prendre els acords necessaris per al bon ordre de l'oposició, en tot allò no previst en aquestes bases.  
Onze. Facultat de l'Alcaldia  
L'alcalde, degudament facultat per a això, adoptarà les resolucions pertinents respecte de l'admissió d'aspirants, publicació d'anuncis i altres tràmits que siguen procedents.  
Dotze. Impugnació de la convocatòria  
Contra aquesta convocatòria i les seues bases, s'hi podrà interposar un recurs contenciós administratiu, davant la sala corresponent del Tribunal Superior de Justícia de la Comunitat Valenciana, en el termini de dos mesos comptat a partir de la publicació de l'extracte de la convocatòria en el Butlletí Oficial de l'Estat, sent necessària la comunicació prèvia establida en l'article 110.3. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tretze. Recursos i reclamacions contra l'actuació del tribunal  
13.1 Contra les resolucions i actuacions del tribunal qualificador i, en general, contra els actes de tràmit que determinen la impossibilitat de continuar participant en el procediment selectiu o produïsquen indefensió, s'hi podrà interposar un recurs ordinari davant l'alcalde, en el termini d'un mes, a comptar de l'endemà de la publicació o notificació de l'acte de què es tracte.  
13.2 Contra la resta d'actes de tràmit del tribunal, els interessats hi podran presentar les reclamacions i formular les al·legacions que desitgen, davant aquest tribunal, mentre el procés de selecció s'estiga duent a terme i el tribunal estiga constituït. Aquestes reclamacions i al·legacions, les haurà de tenir en compte l'òrgan de selecció a l'efectuar la proposta de nomenament.  
Catorze. Legislació aplicable  
En tot allò no previst en aquestes bases, es tindrà en compte allò disposat en la Llei 30/1984, de 2 de agost, de Mesures per a la Reforma de la Funció Pública, modificada per la Llei 23/1988, de 28 de juliol; en el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració de l'Estat; Reial Decret 896/91 de 7 de juny, pel qual s'estableixen les regles bàsiques i els programes mínims a què s'ha d'ajustar el procediment de selecció del personal de les administracions locals; Decret 69/1986, de 2 de juny, del Consell de la Generalitat Valenciana; i altres disposicions normatives que hi resulten d'aplicació.  
ANNEX I  
Temari  
1. Organització de l'estat i de l'administració pública.  
2. Les Comunitats Europees: procés d'integració i contingut.  
3. La Constitució Espanyola de 1978: estructura i contingut. Drets i deures fonamentals. Garantia i suspensió d'aquests. El Tribunal Constitucional i el defensor del poble. L'administració central de l'estat. El Consell de Ministres. El president del Govern. Els ministres. Els secretaris d'estat. Els sotssecretaris, els secretaris generals i els directors generals.  
4. L'administració perifèrica de l'estat. Els delegats del Govern a la comunitat autònoma. Els governadors civils. Els caps de serveis provincials. L'administració institucional de l'estat.  
5. L'Estatut d'Autonomia de la Comunitat Valenciana: estructura. Les Corts Valencianes: funcions i constitució. Les institucions de la Generalitat Valenciana: el Síndic de Greuges, la Sindicatura de Comptes, el Tribunal Superior de Justícia de la Comunitat Valenciana i el Consell de Cultura.  
6. El president de la Generalitat: funcions. El Govern Valencià: composició, estructura i funcions.  
7. L'administració de la Generalitat: principis generals d'organització.  
8. L'administració local en la Constitució de 1978. El principi d'autonomia. L'organització municipal. L'alcalde. Tinents d'alcalde. El ple. La comissió de govern. Els òrgans complementaris. L'estatut dels membres de les corporacions locals.  
9. Drets lingüístics. Legislació, normativa i desplegament, sobre ús i ensenyament del valencià.  
10. El llenguatge administratiu valencià. Tradició i modernitat en el seu establiment.  
11. Dret administratiu. L'ordenament jurídic administratiu. Lleis orgàniques i ordinàries. El reglament. L'acte administratiu. Concepte, motivació i eficàcia.  
12. Els contractes administratius: concepte i classes. Elements. Compliment o incompliment dels contractes administratius.  
13. Procediment administratiu. La llei de procediment administratiu: contingut i àmbit d'aplicació, inici, ordenació, instrucció i resultat. Els recursos administratius: concepte i classes. Reglament d'Organització, Funcionament i Règim Jurídic de les Entitats Locals.  
14. Personal. Règim jurídic del personal al servei de l'administració local. Plantilles. Funcionaris de carrera. Classes de funcionaris. Oferta pública d'ocupació. Selecció i provisió. El personal laboral, interí i eventual. Drets i deures del personal al servei de les entitats locals. Les retribucions. El règim de la Seguretat Social del personal al servei de l'administració local. El règim disciplinari.  
ANNEX II  
1. El sistema vocàlic. Variants geogràfiques. Vocalisme tònic i àton. Fonologia i ortografia de les vocals. La síl·laba. El diftong.  
2. Els signes gràfics accessoris. L'apòstrof, l'accent, la dièresi i el guió.  
3. El sistema consonàntic. Classificació i caracterització dels fonemes consonàntics. Fonologia i ortografia de les consonants bilabials, labiodentals, alveolars, palatals i velars.  
4. Morfologia del substantiu i de l'adjectiu.  
5. L'article: variants geogràfiques. L'anomenat article neutre. Els demostratius i els possessius.  
6. Els numerals, els quantitatius i els indefinits.  
7. La pronominalització. Els pronoms personals tònics. Funcions. Els pronoms personals àtons. Funcions. Combinacions i variants geogràfiques.  
8. El sintagma verbal: predicatiu i atributiu. Els complements verbals.  
9. L'auxiliaritat dels verbs. Formes no personals i perífrasis verbals. La concordança.  
10. Classificació verbal. El paradigma verbal. Els verbs irregulars.  
11. L'adverbi: classes i funcions.  
12. El sintagma preposicional: la preposició. Classes i funcions.  
13. L'oració: classes, estructura, elements i funcions. L'oració simple. Funcions bàsiques. Oracions nominals i impersonals.  
14. L'oració composta. Juxtaposició, coordinació i subordinació. Classes d'oracions coordinades. Classificació de les conjuncions coordinades.  
15. La proposició adverbial. Classes i funcions. Classificació de les conjuncions de subordinació.  
16. La proposició de relatiu. Classes i funcions. Proposicions de relatiu substantivades. Els pronoms relatius. Valors i funcions.  
ANNEX III  
Història de la llengua - dialectologia  
1. Orígens de la llengua: del llatí vulgar al naixement del primer romanç.  
2. L'edat mitjana. La Cancelleria Reial de la Corona d'Aragó i la creació de la llengua literària.  
3. El Segle d'Or valencià, el segle XV.  
4. La Decadència. L'evolució de la llengua durant els segles XVI, XVII, XVIII i XIX.  
5. La Renaixença. El segle XX. La normativització. Situació actual de la llengua.  
6. La nostra llengua dins del conjunt de les llengües romàniques.  
7. Variants dialectals bàsiques del nostre domini lingüístic. Situació i límits. Descripció del vocalisme i del consonantisme dels dialectes del bloc oriental i occidental. Característiques fonètiques, morfosintàctiques i lèxiques.  
8. La formació històrica del lèxic. Incorporacions lèxiques a través de la història: influències preromanes, germàniques, arabismes, etc.  
Literatura  
1. De la llengua vulgar a la literària: les primeres manifestacions literàries, els trobadors.  
2. Ramon Llull i Arnau de Vilanova.  
3. La historiografia. Les quatre grans cròniques.  
4. La literatura religiosa i moral en els segles XIV i XV. Sant Vicent Ferrer. Francesc Eiximenis. Anselm Turmeda. Isabel de Villena.  
5. L'humanisme. La Cancelleria Reial. Antoni Canals. Bernat Metge.  
6. La poesia i la ficció en prosa en els segles XIV i XV. Jordi de Sant Jordi. Història de Jacob Xalabín. Ausiàs March.  
7. La novel·la de cavalleria: Curial e Güelfa i Tirant lo Blanc.  
8. La literatura religiosa, moral i satírica: Jaume Roig. Joan Roís de Corella.  
9. La literatura en els segles XVI, XVII i XVIII.  
10. Romanticisme i Renaixença: Verdaguer, Guimerà, Oller.  
11. El modernisme. La generació valenciana de 1909.  
12. El noucentisme.  
13. La literatura abans de la Guerra Civil: Joan Salvat-Papasseit, Carles Riba, J. V. Foix, Josep Maria de Sagarra. La generació valenciana de 1929. La generació de 1932.  
ANNEX IV  
Modelo d'instància  
(Nom i cognoms) ..., que visc a ..., amb domicili a ...(lloc, carrer, plaça i número), amb el document nacional d'identitat número ..., expedit a ..., l... d... d..., assabentat del concurs oposició lliure per a cobrir una plaça de traductor lingüístic, convocat per aquest Ajuntament, comparec davant l'alcalde-president i expose:  
1. Que reunisc totes les condicions exigides en la base segona de les que regeixen la convocatòria.  
2. Que adjunte a la instància el justificant d'haver pagat els drets d'examen i dels mèrits de la fase de concurs.  
3. Que em compromet a aportar al seu dia la documentació esmentada en la base novena.  
4. Que conec i accepte totalment les bases que regeixen aquesta oposició.  
5. Que em compromet a jurar o prometre al seu dia el càrrec.  
Per tot això, sol·licite:  
Ser admés al concurs oposició lliure convocat per a cobrir en propietat una plaça de traductor lingüístic, vacant en la plantilla de personal de l'Ajuntament de Cocentaina.  
..., ...de ... de 1997  
Signatura:  
Alcalde-president de l'Ajuntament de Cocentaina.»  
Cocentaina, 5 de febrer de 1997.- L'alcalde: José Marset Jordà.